Universitas Salisburgensis
Universitas Salisburgensis sive Alma Mater Paridiana (olim etiam: Alma Mater Benedictina Salisburgensis) est antiquissima et maxima Universitas publica Salisburgi. Anno 1622 a Paride Comite de Lodron condita est, annis 1810-1962 suppressa, anno 1962 redintegrata est. 

Universitas Paridiana, quam ex anno 2019 regit Henricus Lehnert, in quattuor facultates tralaticias divisa est: Theologia Catholica, Iurisprudentia, scientiae culturales sive sociales et scientiae naturales. Plus quam 15 000 studiosi et 1 600 administri et socii in studio, disciplina et administratione universitatem maximam institutionem eruditioni deditam in urbe civitateque Salisburgensi efficiunt. Pars feminarum inter studentes est 62 %, pars peregrinorum 26 % (inter quos plus quam dimidia pars sunt Germani).
. Sumptus universitatis annuus est 112,8 Mio €

Historia 

 Die 23 Iulii 1622 Albertus III Keuslin primus Rector Magnificus Almae Matris Benedictinae Salisburgensis nominatus est.
 Die 5 Octobris eiusdem anni Gymnasium Benedictinum ab imperatore Ferdinandus II in Universitatem evectum est.
 Die 8 Octobris 1622 Universitas studiorum a fundatore, archiepiscopo Salisburgensi Paride Comite de Lodron sollemniter inaugurata est.
Tum monasteria Salisburgensia, Helvetica, Germanica (meridiana) et Austriaca ordinis Sancti Benedicti exaedificationem sumptumque Universitatis susceperunt.
 Anno 1810 Universitas dissoluta est, ubi Salisburgum Bavariae coniungitur. Huius loco Lyceum theologicum-philosophicum erigitur. Tandem anno 1850 sectio theologica denuo in facultatem universitariam evecta est (ab anno 1816 Salisburgum rursus ad Austriam pertinet), Lyzeum dissolvitur.
 Anno 1962 Universitas redintegrata est, primo facultates theologicas et philosophicas, postea etiam aliae facultates.

Nexus externus 

 Pagina domestica Universitatis Salisburgensis
auxilium studiosorum reciprocum

Notae 

!
Constituta 1622
Constituta 1962